Bush u Gruziji podržao širenje demokracije u regiji
Gruzijske vlasti obavijestile Tajnu službu da je tijekom predsjednikovog govora u Tbilisiju možda bačena ručna bomba
Predsjednik Bush vratio se sinoc u Washington, nakon posjeta Gruziji na kraju svojeg petodnevnog puta po Europi. U glavnom gradu Gruzije Tbilisiju, predsjednik je održao govor pred desecima tisuca ljudi, u kojem im je rekao da je revolucija od 2003, kojom je na vlast došao predsjednik Mihail Sakašvili, predstavljala primjer za demokratske pokrete u Libanonu, Ukrajini, Iraku i Kirgistanu. Nekoliko sati nakon tog govora, dužnosnici americke Tajne službe priopcili su da su ih gruzijske vlasti informirale da je u radijusu od 30 metara od pozornice tijekom predsjednikovog govora bacen predmet za koji se vjeruje da je rucna bomba. Prema priopcenju, naprava nije eksplodirala, a o ovom incidentu pokrenuta je istraga. Gruzija je bila posljednja postaja puta predsjednika Busha po cetiri europske države povodom 60. obljetnice kraja Drugog svjetskog rata u Europi. Predsjednik Bush je u govoru u Tbilisiju izjavio kako je uvjeren da Gruzija može na miran nacin riješiti svoj spor s otcjepljenim republikama Abhazijom i Južnom Osetijom. George Bush – prvi americki predsjednik koji posjecuje ovu bivšu sovjetsku republiku – obratio se velikom i bucnom mnoštvu ljudi na glavnom trgu u Tbilisiju. Predsjednik Bush je podržao plan gruzijskog predsjednika Mihaila Sakašvilija o tome da se dvije otcjepljene republike vrate u zajednicku državu. "Predsjednik predlaže put na kojem se potice autonomija i samouprava, ali se ne potice podjela njegove krasne zemlje. To izgleda kao vrlo razuman prijedlog. Medutim, on je predan tome da se ovo pitanje riješi na miran nacin". Americki je predsjednik izjavio da ce pomoci u pokušaju da se riješi ovaj spor, ako to želi predsjednik Sakašvili, ponudivši da ce razgovarati s nekim od politickih celnika. Medutim, George Bush je jasno dao do znanja da ovaj spor mora biti riješen izmedu Gruzije, Abhazija i Južne Osetije. Rusija podržava separatisticke republike što pridonosi napetostima izmedu Tbilisija i Moskve. Dvije zemlje imaju i razlicite poglede na povlacenje oko dvije tisuce i petsto ruskih vojnika iz ove bivše sovjetske republike. Predsjednik Sakašvili odbio je nazociti jucer u Moskvi svecanostima obilježavanja kraja Drugog svjetskog rata uz objašnjenje da nije postignut dovoljan napredak na razgovorima o zatvaranju tri ruske vojne baze. Rusija tvrdi da treba cetiri godine da izgradi kasarne, garaže i druge objekte potrebne za smještaj ovih vojnika i opreme u Rusiji. Gruzijska vlada želi da oni napuste zemlju prije predsjednickih i parlamentarnih izbora zakazanih za sijecanj 2008. godine. Predsjednik Bush je rekao kako je to pitanje postavio u razgovorima s ruskim predsjednikom Vladimirom Putinom i da mu je ruski celnik rekao da Moskva želi suradivati s Tbilisijem kako bi ispunila svoje obveze prema ugovoru iz 1999. godine o povlacenju vojnika. George Bush privukao je veliku masu ljudi na Trg slobode u Tbilisiju za svoj govor o demokraciji. Pohvalio je tzv. Revoluciju ruža u toj zemlji kojom je svrgnut tadašnji predsjednik Eduard Ševarnadze, nakon namještenih izbora 2003. godine. "Okupili ste se ovdje naoružani samo ružama i snagom svog uvjerenja i stekli ste svoju slobodu. I zbog toga što ste tako postupili, Gruzija je danas suverena i slobodna i svjetionik slobode za ovu regiju i cijeli svijet". Bilo je to energicno okoncavanje petodnevnog puta predsjednika Busha po Europi na kojem je posjetio cetiri zemlje – uz Rusiju i Gruziju, još i Latviju i Nizozemsku gdje je na jednom groblju odao pocast Amerikancima ubijenim u Drugom svjetskom ratu.